สถานีหมอชิต

สถานีหมอชิต () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร บริเวณหน้าสวนจตุจักร เป็นจุดเชื่อมต่อการเดินทางที่สำคัญของกรุงเทพฯ ด้านเหนือ โดยสามารถเปลี่ยนเส้นทางไปยังสถานีสวนจตุจักร ของรถไฟฟ้ามหานคร สายสีน้ำเงินได้ และยังอยู่ไม่ไกลจากสถานีขนส่งผู้โดยสารกรุงเทพ (จตุจักร) และสถานีกลางบางซื่อ

ที่ตั้ง 

ถนนพหลโยธิน ใกล้สวนจตุจักรด้านทิศใต้ ในพื้นที่แขวงจตุจักร เขตจตุจักร กรุงเทพมหานคร

สถานีหมอชิตเคยเป็นสถานีปลายทางของระบบขนส่งมวลชนกรุงเทพมหานคร ตั้งแต่เปิดทำการในปี พ.ศ. 2542 จนถึง พ.ศ. 2562 รวมเป็นเวลา 19 ปี 8 เดือน 4 วัน หลังจากที่เปิดใช้งาน รถไฟฟ้าบีทีเอส สายสุขุมวิท ช่วงหมอชิต – คูคต ระยะที่ 1 หมอชิต – ห้าแยกลาดพร้าว เมื่อวันที่ 9 สิงหาคม พ.ศ. 2562 ทำให้มีการเดินรถเพิ่ม 1 สถานีโดยข้ามทางยกระดับอุตราภิมุข ไปยังสถานีห้าแยกลาดพร้าว ตามด้วยการเปิดให้บริการในระยะที่ 2 จากห้าแยกลาดพร้าว-มหาวิทยาลัยเกษตรศาสตร์ เมื่อวันที่ 6 ธันวาคม พ.ศ. 2562 และระยะที่ 3 ตั้งแต่มหาวิทยาลัยเกษตรศาสตร์ – วัดพระศรีมหาธาตุ เมื่อวันที่ 3 มิถุนายน พ.ศ. 2563 และเปิดใช้งานทั้งโครงการในเดือนธันวาคม พ.ศ. 2563 

ทั้งนี้ ที่ตั้งของสถานีหมอชิต ยังถือเป็นส่วนหนึ่งของแผนการพัฒนาศูนย์คมนาคมพหลโยธิน ซึ่งจะเป็นศูนย์กลางในการคมนาคมระบบรางแห่งใหม่ของประเทศไทย โดยได้มีแผนที่จะก่อสร้างโมโนเรล และรถโดยสารด่วนพิเศษ ออกมาจากสถานีกลางบางซื่อ เพื่อรับ-ส่งผู้โดยสารรอบ ๆ ศูนย์คมนาคม ตลอดจนสถานีหมอชิต เพื่อเชื่อมต่อโครงข่ายรถไฟฟ้าชานเมืองสายสีแดงและระบบรถไฟความเร็วสูงให้เข้าถึงรถไฟฟ้าบีทีเอส ซึ่งเป็นหนึ่งในสายหลักที่จะเข้าสู่ย่านเศรษฐกิจที่สำคัญของประเทศได้อย่างรวดเร็ว

แผนผังสถานี 

เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีคูคตและสถานีหมอชิต รถไฟฟ้าที่สิ้นสุดที่สถานีหมอชิต จะใช้ชานชาลาที่ 2 เป็นชานชาลาปลายทาง ผู้โดยสารที่ต้องการเดินทางไปสถานีคูคตจะต้องออกจากขบวนรถ แล้วรอรถไฟฟ้าขบวนถัดไปที่ชานชาลาเดิม

รูปแบบของสถานี 
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา

สัญลักษณ์ของสถานี

ใช้สีส้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินใต้

ทางเข้า-ออก 
 1 สวนจตุจักร, ป้ายรถประจำทางไปห้าแยกลาดพร้าว, ตลาดนัดจตุจักร
 2 ป้ายรถประจำทางไปสะพานควาย, สถาบันการบินพลเรือน, กรมการขนส่งทางบก
 3 สวนจตุจักร, ป้ายรถประจำทางไปห้าแยกลาดพร้าว (บันไดเลื่อนปรับขึ้นช่วงเช้า และเลื่อนลงช่วงเย็น)
 4 ป้ายรถประจำทางไปสะพานควายและสถานีขนส่งจตุจักร, ลานจอดรถ, อาคารบีทีเอส (บริษัท ระบบขนส่งมวลชนกรุงเทพ จำกัด (มหาชน)), ซอยเฉยพ่วง (บันไดเลื่อนขึ้น)
ทางเดินลอยฟ้า เชื่อมต่อคอนโด เดอะไลน์ จตุจักร-หมอชิต (ลิฟต์), บริษัท บีทีเอส กรุ๊ป โฮลดิ้งส์ จำกัด (มหาชน), บริษัท นอร์ทเทิร์นบางกอกโมโนเรล จำกัด, บริษัท อีสเทิร์นบางกอกโมโนเรล จำกัด, ธนาคารทหารไทยธนชาต สำนักงานใหญ่, อาคารเอส โอเอซิส ของ สิงห์ เอสเตท, โครงการหมอชิตคอมเพล็กซ์ (กำลังก่อสร้าง)
 ทุกช่องทางสามารถเชื่อมต่อ  

จุดรวมพลอยู่ที่ทางออกที่ 2 หลังป้ายรถเมล์ข้างลิฟต์ของสถานีสวนจตุจักรของรถไฟฟ้ามหานคร

เวลาให้บริการ

สิ่งอำนวยความสะดวก 
 ลิฟต์ไปยังชั้นขายบัตรโดยสารและชานชาลา
 ลานจอดรถขนาดใหญ่ บริเวณศูนย์ซ่อมบำรุงรถไฟฟ้า (สถานีขนส่งหมอชิตเดิม)

การเชื่อมต่อรถโดยสารประจำทาง 
ถนนพหลโยธิน มุ่งหน้า ห้าแยกลาดพร้าว รถขสมก. สาย 3 ปอ.8 26 34 39 59 63 77 96 134 136 138 145 502 503 510 517 A1 A2 รถเอกชน สาย 8 28 44 52 104 122 524 1-1(29) 1-3(34) 1-5(39) 2-17 2-34 4-29E(529) Y70E

ถนนพหลโยธิน มุ่งหน้า หมอชิต 2 รถขสมก. สาย 96 134 136 138 145 517 A1 รถเอกชน สาย 52 104 122 4-29E(529) Y70E

ถนนพหลโยธิน มุ่งหน้า สะพานควาย รถขสมก. สาย สาย 3 ปอ.8 26 34 39 59 63 77 502 503 509 510 A2 รถเอกชน 8 28 44 524 1-3(34) 1-5(39) 2-17 2-34 3-45(77) Y70E

|-
| รถไฟฟ้าขนส่งมวลชน
| 
| รถไฟฟ้ามหานคร สายเฉลิมรัชมงคล 
|-
| รถโดยสารประจำทาง 
| 
|-
| รถชัตเติลบัส 
| 
| เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี
|}

สถานที่สำคัญใกล้เคียง 

 ลานจอดรถ (Park & Ride)
 สถาบันการบินพลเรือน
 กรมการขนส่งทางบก
 บริษัท ระบบขนส่งมวลชนกรุงเทพ จำกัด (มหาชน)
 หนังสือพิมพ์ไทยรัฐ
 ช่อง 7 เอชดี
 ธนาคารทหารไทยธนชาต สำนักงานใหญ่
สวนจตุจักร
 ตลาดนัดจตุจักร
 พิพิธภัณฑ์เด็ก กรุงเทพมหานคร
 สวนวชิรเบญจทัศ (สวนรถไฟ)
 สวนสมเด็จพระนางเจ้าสิริกิติ์ฯ
 ศูนย์การค้ามิกซ์ จตุจักร
 ตึก S-OASIS

อ้างอิง 

หมอชิต
หมอชิต